Avertisment OMS: Lumea a intrat într-o "fază nouă și periculoasă". S-a atins un record de noi infectări zilnice la nivel mondial.
OMS avertizează că lumea a intrat "într-o fază periculoasă". Specialiştii pun această evoluţie primejdioasă pe seama relaxării restricţiilor. Joi, OMS a identificat 150.000 de noi cazuri de coronavirus, un record al infectărilor zilnice de până acum.
Tedros Adhanom, directorul general al Organizaţiei Mondiale a Sănătăţii, a declarat în cadrul unei conferinţe de presă online că "lumea a intrat întrat într-o fază nouă şi periculoasă. Mulţi oameni s-au săturat să stea acasă. Ţările sunt dornice să îşi redeschidă instituţiile şi să reînvie economia.""Coronavirusul continuă să se răspândească rapid şi încă este fatal. Oamenii continuă să fie expuşi riscurilor", a declarat Tedros Adhanom, în contextul în care OMS a identificat 150.000 de noi cazuri joi. Aceste date doboară recordurile zilnice înregistrate până acum, de la începutul pandemiei de COVID-19.Aproape jumătate din noile cazuri au fost înregistrate pe continentul american. Evoluţia răspândirii infecţiei cu noul coronavirus ia o turnură alarmantă în ultima perioadă şi în Africa, Asia de Sud şi Orientul Mijlociu."Lansăm un apel de vigilenţă extremă către toate statele şi toţi oamenii", a adăugat şeful OMS.